CELEX: 62009CN0240
Language: bg
Date: 2009-07-03 00:00:00
Title: Дело C-240/09: Преюдициално запитване, отправено от Najvyšší súd Slovenskej republiky (Словакия) на 3 юли 2009 г. — Lesoochranárske zoskupenie VLK/Ministerstvo životného prostredia Slovenskej republiky

26.9.2009   
            
            
               BG
            
            
               Официален вестник на Европейския съюз
            
            
               C 233/3
            
         Преюдициално запитване, отправено от Najvyšší súd Slovenskej republiky (Словакия) на 3 юли 2009 г. — Lesoochranárske zoskupenie VLK/Ministerstvo životného prostredia Slovenskej republiky
   (Дело C-240/09)
   2009/C 233/05
   Език на производството: словашки
   
      Запитваща юрисдикция
   
   Najvyšší súd Slovenskej republiky
   
      Страни в главното производство
   
   
      Ищец: Lesoochranárske zoskupenie VLK
   
      Ответник: Ministerstvo životného prostredia Slovenskej republiky
   
      Преюдициални въпроси
   
   
               1.
            
            
               Възможно ли е да се признае непосредствената приложимост („self-executing effect“) на международните договори за член 9 от Орхуската конвенция, и по-специално за неговия параграф 3, предвид на основната цел на тази международна конвенция, а именно да промени класическата концепция за активна процесуална легитимация, като предостави и на обществеността или на заинтересованите представители на обществеността качеството на страна в процеса, доколкото към настоящия момент, макар да се е присъединил към посочената международна конвенция на 17.2.2005 г., Европейският съюз не е приел общностни мерки за нейното изпълнение?
            
         
               2.
            
            
               Възможно ли е да се признае непосредствената приложимост или непосредственото действие на общностното право по смисъла на постоянната практика на Съда за член 9 от Орхуската конвенция, и по-специално за неговия параграф 3, който понастоящем е част от общностното право?
            
         
               3.
            
            
               При утвърдителен отговор на въпрос 1 или 2, възможно ли е член 9, параграф 3 от Орхуската конвенция — с оглед на основната цел на тази международна конвенция — да се тълкува в смисъл, че изразът „действия на държавни органи“ включва и действия, изразяващи се в постановяването на решение, така че възможността за обществеността да се обърне към съдилищата да включва и правото да обжалва самото решение на държавния орган, чиято незаконосъобразност е резултат от въздействието му върху околната среда?